SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Lukáš Michal, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Litva / Vilnius	
Názov a adresa 
prijímajúcej organizácie:	Európska komisia, SALTO – IRC, LT NA, SE NA,
Comfort Hotel, Kauno St 14 LT-03212 Vilnius	
Účel cesty:	Školenie informačných a komunikačných zástupcov Národných agentúr programu EÚ Erasmus+ pre oblasť mládeže (CIOST 2015)	
Spôsob financovania 
(kto hradí cestovné, pobytové náklady, iné výdavky):	IUVENTA - Slovenská Národná agentúra programu Erasmus pre oblasť mládeže a športu	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.10.2015	Príchod účastníkov	
28.10.2015	09:00 – 10:15 Oficiálne otvorenie školenia
10:15 – 11:30 Prezentácia a diskusia s Violetou Birzniece z Európskej komisie, ktorá je zodpovedná za komunikáciu pre oblasť mládeže a športu
11:30 – 12:30 Workshop o propagačnej a komunikačnej stratégii 1. časť
14:00 – 14:45 Workshop o propagačnej a komunikačnej stratégii 2. časť
14:45 – 15:30 Prezentácia a diskusia o výskumnej sieti RAY 
15:45 – 16:45 Workshop k RAY
16:45 – 17:30 Diskusia o sieti EURODESK
	
29.10.2015	09:00 – 09:15 Ranné stretnutie
09:30 – 11:30 Prezentácie CIOST Awards 2015
11:30 – 12:30 Workshop o „zlých skúsenostiach“ infomačných a komunikačných zástupcov
14:00 – 15:00 Prezentácia a diskusia na tému „Nerovnosť a antidiskriminačný prístup v komunikácii“ 
15:00 – 16:00 Workshop k téme „Nerovnosť a antidiskriminačný prístup v komunikácii“
16:15 Prehliadka a večera vo Vilniuse spojená s výmenou skúseností a sieťovanie	
30.10.2015	09:00 – 09:15 Ranné stretnutie
09:15 – 10:00 Workshop k téme „Nerovnosť a antidiskriminačný prístup v komunikácii“
10:00 – 10:45 Prezentácia online nástrojov slúžiacich na využívanie obrázkov, fotiek a pod. na voľné použitie 
11:15 – 12:15 Hodnotenie školenia
12:15 – 12:30 Uzatvorenie školenia
12:30 - Odchod
	
4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
27.10.2015	Príchod účastníkov	
28.10.2015	09:00 – 10:15 Oficiálne otvorenie školenia
Školenie facilitovala Terese Raymond zo Švédska, spolufacilitovali Benjamin Billet a Krisstoffer Odstam so Salto – IRC. Facilitátori predstavili zámer, ciele a program školenia, ako aj praktické informácie. Nasledovalo krátke predstavenie každého účastníka školenia.

10:15 – 11:30 Prezentácia a diskusia s Violetou Birzniece z Európskej komisie, ktorá je zodpovedná za komunikáciu pre oblasť mládeže
V prvej časti tohto bloku mala prezentáciu Violeta Birzniece, ktorá hovorila o novinkách týkajúcich sa:
Politiky:
•	A) EÚ Správa o mládeži – analýza súčasnej situácie mladých ľudí v EÚ. Súčasná generácia (15-29) má najviac príležitostí. 1/3 ľudí vo veku 30-34 má VŠ vzdelanie;
•	B) Priority mládežníckej politiky: 1. inklúzia mladých ľudí v ohrození. 2. väčšia participácia mladých ľudí. 3. tranzícia zo školy do dospelosti;
•	C) Zvýšenie dosahu Štruktúrovaného dialógu. V súčasnosti 40 000 ľudí, cieľ je 1 milión do roku 2020.
•	D) Utečenecká kríza – ako môže program Erasmus+ pomôcť. Ako inšpirovať príjemcov konkrétnymi príkladmi. Viditeľnosť iniciatívy na úrovni členských štátov. Do konca roka bude vytvorené video na túto tému. (Zatiaľ neexistuje dokument na usmernenie NA, iba priorita spomenutá v sprievodcovi programom Erasmus+);
Komunikácie a publikácií:
•	A) Platforma pre výstupy z projektov Erasmus+ - nepoužívať výraz VALOR smerom k príjemcom. Existujú dve úrovne: „príklady dobrej praxe“ (vyberá NA) a „úspešné projekty“ (vyberá vykoná agentúra z príkladov dobrej praxe). Tento rok sa nebudú vyberať úspešné projekty. NA môže a nemusí mať príklady dobrej praxe. Účastníci navrhli zlepšenia na použiteľnosť platformy;
•	B) Webstránka programu erasmusplus bude v priebehu novembra prebudovaná. Rovnako sa bude prerábať Európsky portál pre mládež. Cieľom je sústrediť všetky možnosti pre mladých ľudí do čo najprehľadnejšej a najprístupnejšej formy;
•	C) Publikácie – booklet (4-5 strán) so všeobecnými informáciami o programe Erasmus+ pre oblasť mládeže. Flyer (dvojstrana) s krátkou info o programe. Obidve publikácie budú dostupné online alebo je možné napísať Violete a dohodnúť sa na inej distribúcii;
•	D) 20 rokov Európskej dobrovoľníckej služby – zabezpečovať bude PR agentúra. Cieľom bude priniesť viac organizácii do EDS a viac zviditeľniť EDS databázu;
•	E) krátka informácia o platforme NAconnect – ako bude fungovať, pre koho a za akým účelom bola vytvorená;
•	F) Prebehla diskusia ohľadom používania správneho názvu programu Erasmus+?; Erasmus+: Youth in Action?; EK používa Erasmus+ Youth. Nie je striktne určené pomenovanie;

11:30 – 12:30 Workshop o propagačnej a komunikačnej stratégii 1. časť
14:00 – 14:45 Workshop o propagačnej a komunikačnej stratégii 2. časť
Prezentácia od Violety Birzniece sa časovo predĺžila a obidva workshopy neboli uskutočnené v plnom rozsahu. Čas bol využitý na otázky a hlbšiu diskusiu s Violetou ohľadom komunikačnej stratégie Európskej komisie v oblasti mládeže a praktických otázok zo strany účastníkov.

14:45 – 15:30 Prezentácia a diskusia o výskumnej sieti RAY 
Prvej časti bloku bolo prezentované video o RAY, v ktorom vysvetlil Helmut Fennes podstatu výskumnej siete. V druhej časti bol skype hovor s Helmutom počas, ktorého doplnil ďalšie informácie a prebehla krátka diskusia. 
Dôležitý je mnohojazyčný prístup v zbieraní dát. Zozbieraných bolo 25 000 odpovedí za obdobie 2014-2015. Cieľom do budúcnosti je rozvíjať neformálne vzdelávanie. 	
	V programe Erasmus+ (2014-2020) sa oproti programu Mládež v akcii (2007-2013) RAY snaží nájsť príležitosti na profesionálnejšie vzdelávanie.

15:45 – 16:45 Workshop k RAY
Workshop prebehol v malých skupinkách po 4 účastníkoch a výsledkom boli návrhy a požiadavky na informácie pre sieť RAY, ktoré by sa dali použiť pri propagácii programu. Najdôležitejšie sú infografika s dátami a prístupnejší jazyk pre jednotlivé cieľové skupiny (mladí ľudia, politici, ľudia s rozhodujúcimi právami, zamestnávatelia a pod.). Najrelevantnejšie výstupy budú prezentované zástupcom siete RAY na stretnutí v decembri 2015.

16:45 – 17:30 Diskusia o sieti EURODESK
Bolo premietnuté video od Fabrica Goneta, riaditeľa Eurodesku v Bruseli, ktorý prezentoval najbližšie ciele: posilniť spoluprácu Eurodesku a programu Erasmus+ pre mládež, Eurodesk má byť podporou programu Erasmus+. Eurodesk bude oslavovať 25 rokov existencie. Poskytnúť offline tréningy zástupcom Eurodesku. 
Dôležitou súčasťou Eurodesku je Európsky portál pre mládež, ktorý má ponúkať „last minute možnosti“ od organizácií pre mladých ľudí.
	
29.10.2015	09:30 – 11:30 Prezentácie CIOST Awards 2015
V rámci školenia sa uskutočnilo odovzdávanie cien za najúspešnejší výstup komunikačnej a informačnej stratégie v rámci niektorých NA Erasmus+. Odovzdávanie cien slúžilo aj ako predstavenie príkladov dobrej praxe a bolo rozdelené do štyroch kategórií 1. Nezamestnanosť mládeže 2. Inklúzia 3. Podnikavosť 4. špeciálna kategória X. 

11:30 – 12:30 Workshop o „zlých príkladoch praxe“ informačných a komunikačných zástupcov
Práca opäť prebehla v malých skupinkách formou rozhovorov s použitím modelu CARL (Obsah, činnosti, výsledky a poučenie). Výsledkom bola prezentácia tých „naj“ faux pas v komunikačnej a informačnej stratégii.

14:00 – 15:00 Prezentácia a diskusia na tému „Nerovnosť a antidiskriminačný prístup v komunikácii“ 
Pre účastníkov školenia prezentovala Maria Niemi zo spoločnosti Hyvää (Švédsko), ktorá radí v oblasti antidiskriminácie pri reklamných kampaniach. Jej prezentácia sa zameriavala na 3 témy: 1. Ako čeliť stereotypom 2. Ako myslieť mimo klasických noriem 3. Byť konzistentný pri komunikácii.

15:00 – 16:00 Workshop k téme „Nerovnosť a antidiskriminačný prístup v komunikácii“
V malých skupinkách prebehol workshop, ktorého cieľom bolo zhodnotiť prinesené materiáli kolegov z NA a vyzdvihnúť na nich alebo opraviť, prípadne doplniť konkrétne fotografie zobrazujúce antidiskriminačnú situáciu. 

16:15 Prehliadka a večera vo Vilniuse spojená s výmenou skúseností a sieťovanie
Prehliadka mesta prebehla v malých skupinách, ktoré sa zúčastnili hľadania miest a odpovedania na otázky. Aktivitu organizovala litovská NA a svojím neformálnym prístupom prispela k celkovému pozitívnemu obrazu ako sa realizujú školenia pre zamestnancov NA. Po aktivite sa konala spoločná tradičná večera s litovskými národnými jedlami. 	
30.10.2015	09:15 – 10:00 Workshop k téme „Nerovnosť a antidiskriminačný prístup v komunikácii“
V krátkosti prebehla prezentácia k danému workshopu. Podstatné bolo čo môžeme a ako použiť pri našej práci v informačnej a komunikačnej stratégii. Z prezentácií vyplynulo, že krajiny strednej a východnej Európy majú problém zobrazovať diverzitu medzi ľuďmi. 

10:00 – 10:45 Prezentácia online nástrojov slúžiacich na využívanie obrázkov, fotiek a pod. na voľné použitie 
Prezentáciu mala facilitátorka Terese Raymond, ktorá sa okrem školení venuje aj tvorbe „banky“ voľne dostupných obrázkov, fotografií na rôzne témy, ktoré sú potrebné pri informovaní a komunikácii. Ďalej prezentovala voľne dostupné webové portály, ktoré ponúkajú potrebný obsah na stiahnutie pre informačnú a komunikačnú stratégiu programu Erasmus+ pre mládež. 

11:15 – 12:15 Hodnotenie školenia
Hodnotenie školenia prebehlo formou elektronického dotazníka a následne krátkym ústnym zhrnutím svojich nových poznatkov a postrehov zo strany každého účastníka

12:15 – 12:30 Uzatvorenie školenia
Školenia uzatvoril Krisstoffer Odstam, ktorý sa poďakoval všetkým zúčastneným a litovskej NA za to, že sa podujala usporiadať školenie vo Vilniuse. V krátkosti porozprával o momentálnej situácii SALTO – IRC, ktoré nemá stanovené ďalšie podmienky spolupráce s Európskou komisiou.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Pozícia komunikačného a informačného zástupcu pre program Erasmus+ je značne obsiahla. Podľa slov EK, zástupcov Eurodesku a ostatných kolegov z iných NA je potrebná úzka spolupráca medzi zástupcom Eurodesku a programom Erasmus+ pre oblasť mládeže.
Čiastkové závery: 
Popri newslettri používať aj blog na informovanie o programe Erasmus+;
Vytvoriť na stránke erasmusplus.sk samostatnú oblasť pre mládež; 
Zvýšiť prepojenosť národnej stránky so stránkou Európskej komisie, po jej prebudovaní;
Porozmýšľať nad twitterom a prípadne na ňom aj odkazovať na dôležitých ľudí z EK vo vzťahu k mladým (propagovať viac EÚ);
Zapracovať 20 výročie fungovanie Európskej dobrovoľníckej služby do SK PRES;
Hlavné výstupy z výskumnej siete RAY majú komunikovať informační a komunikační zástupcovia;
Uviesť link výskumnej siete RAY na stránke erasmusplus.sk a na ostatné informačné kanály slovenskej NA;
Je dôležité aby aj Eurodesk posielal newsletter, pretože môže sprostredkovať veľké množstvo príležitostí pre mladých ľudí;
Pri tvorbe publikácií a iných materiálov  je vhodné používať obrázky s diverzitou ľudí, pretože je to niečo čo by malo byť úplne prirodzené pre spoločnosť.

6.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+.	

7.	Osobitne vyhodnotený očakávaný prínos ZPC 

Najväčším prínosom je samotné zapojenie sa do diskusií a zdieľanie príkladov dobrej praxe a ako fungujú informační a komunikační zástupcovia v ostatných krajinách programu Erasmus+ a akú majú stratégiu.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA – Slovenský inštitút mládeže a získané informácie budú komunikované počas pravidelných porád odboru. 	

Súhlasím so zverejnením tejto správy na internete

Dátum:	9.11.2015	
Správu vypracoval
(meno a priezvisko, podpis):	Lukáš Michal, Mgr.	
Správu schválil
(meno a priezvisko, podpis):	Jana Ohrablová, Ing.